Noha k nohe - Klimáček, Viliam; Tóth, Dezider (HEVI Bratislava, 2005)
Jedna z prvých konceptuálnych kníh pre deti. Rozprávky, akcie, fotozáznamy a interaktívne hry pre deti a ich rodičov. Stopárov sprievodca po ľuďoch, zvieratách, veciach a po všetkom, čo zanecháva stopy. Od nôh a kolies áut cez písmo ako stopu na papieri až po vône a hviezdy, stopy vo vzduchu... Kniha získala v roku 1997 Cenu Januzsa Korczaka (IBBY Poľsko) a v roku 2004 bola poľskými kritikmi zaradená do Kánonu 50 najlepších detských kníh sveta. Zároveň s druhým slovenským vydaním vyšla aj v Poľsku a v Česku.

Autor textu Viliam Klimáček, známy slovenský spisovateľ a divadelník, zakladateľ divadla GUnaGU, nosí topánky 11-ky. Autor výtvarnej koncepcie Dezider Tóth (Monogramista T.D), účastník alternatívneho umenia, dnes vysokoškolský pedagóg na VŠVU, nosí topánky 6 a 1/2-ky.
Keywords: literatúra pre deti; rozprávky - autorské; poézia; hádanky; pre čitateľov od 9 rokov; slovenská literatúra